cyanic-selkie/wikianc huggingface dataset:
หลิว เฮ่าหรัน
ใน ค.ศ. 2021 หลิวกลายเป็นนักแสดงที่อายุน้อยที่สุดที่ทำรายได้ในบ็อกซ์ออฟฟิศของจีนเกินหนึ่งหมื่นห้าพันล้านเหรินหมินปี้
วัยเด็ก
หลิวเกิดใน ค.ศ. 1997 ในนครผิงติ่งชาน มณฑลเหอหนาน ก่อนจะย้ายเข้ามาเรียนชั้นมัธยมในสถาบันสมทบของสถาบันสอนเต้นรำปักกิ่ง (en) ที่กรุงปักกิ่งเมื่ออายุได้ 12 ปี ขณะที่เขายังเป็นนักเรียนใน ค.ศ. 2013 เฉิน ซือเฉิงได้เลือกให้เขาแสดงในภาพยนตร์เรื่องแรกของเฉินได้แก่ปักกิ่งเลิฟสตอรี่ ต่อมาใน ค.ศ. 2015 หลิวเข้าศึกษาต่อที่สถาบันการละครกลางแห่งประเทศจีน (en) หลังจากทำคะแนนได้ดีที่สุดในชั้นเรียนการแสดงระดับมัธยม
อาชีพการแสดง
บทบาทแรกที่หลิวได้รับได้แก่ภาพยนตร์โรแมนติกเรื่องปักกิ่งเลิฟสตอรี่ และได้รับเสนอชื่อเข้าชิงรางวัลนักแสดงหน้าใหม่ยอดเยี่ยมในงานเทศกาลภาพยนตร์นักศึกษาปักกิ่ง ครั้งที่ 22
ค.ศ. 2015 หลิวแสดงนำในภาพยนตร์ตลก แก๊งม่วนป่วนเยาวราช และได้รับรางวัลหฺวาติ่งอะวอดส์สาขานักแสดงหน้าใหม่ยอดเยี่ยมจากผลงานเรื่องนี้ ในปีเดียวกันหลิวแสดงในซีรีส์ ช่วงเวลาที่ดีของเราซึ่งดัดแปลงจากวรรณกรรมเยาวชนภาษาจีนชื่อเดียวกันและออกฉายออนไลน์ทางเว็บไซต์อ้ายฉีอี้ ซีรีส์นี้เป็นผลงานซีรีส์ชุดแรกของหลิว และได้รับเสียงตอบรับที่ดี เขาได้รับรางวัลนักแสดงหน้าใหม่ยอดนิยมในงานเทศกาลอ้ายฉีอี้ออลสตาร์คาร์นิวัลประจำ ค.ศ. 2016
ค.ศ. 2017 หลิวแสดงเป็นนายพลซู่ ยฺวี่ในภาพยนตร์ชาตินิยมอิงประวัติศาสตร์ The Founding of an Army ซึ่งเป็นภาคต่อของมังกรสร้างชาติ และได้ร่วมแสดงในภาพยนตร์แนวปริศนาอิงประวัติศาสตร์ ตำนานอสูรล่าวิญญาณ ซึ่งกำกับโดยเฉิน ข่ายเกอ นอกจากนี้ในปีเดียวกันเขายังได้รับบทนำในซีรีส์กำลังภายในอิงประวัติศาสตร์เรื่อง มหาบุรุษพลิกแผ่นดิน 2 ซึ่งเป็นภาคต่อของมหาบุรุษพลิกแผ่นดิน ทั้งตัวซีรีส์และหลิวได้รับคำชื่นชมอย่างมาก
หลิวได้รับบทนำในภาคต่อของแก๊งม่วนป่วนเยาวราชได้แก่ แก๊งม่วนป่วนนิวยอร์ก และได้รับเสนอชื่อเข้ารับรางวัลดอกไม้ร้อยดอก (en) สาขานักแสดงนำชายยอดเยี่ยม ซึ่งเขากลายเป็นนักแสดงชายที่อายุน้อยที่สุดที่ได้รับเสนอชื่อเข้าชิงรางวัลนี้ นิตยสารฟอบส์ไชนาจัดอันดับให้เขาอยู่ในรายชื่อ 30 Under 30 Asia 2017 ซึ่งจัดอันดับชาวเอเชียผู้มีอายุน้อยกว่า 30 ปีและทรงอิทธิพลมากที่สุด 30 อันดับแรก ใน ค.ศ. 2020 หลิวแสดงนำใน แก๊งม่วนป่วนโตเกียว ซึ่งเป็นภาคสามของภาพยนตร์ชุดนี้
มาห์เซียร์
มาห์เซียร์ (Mahseers), มหาศีร์ (महाशीर) หรือ มหาสีร์ (महासीर) เป็นชื่อสามัญของปลาน้ำจืดขนาดใหญ่จำพวกหนึ่ง ที่อยู่ในสกุล Tor, Neolissochilus และ Naziritor โดยเฉพาะอย่างยิ่งในสกุล Tor ในวงศ์ปลาตะเพียน (Cyprinidae)
มาห์เซียร์เป็นปลาที่กระจายพันธุ์ในเขตร้อนของทวีปเอเชียตั้งแต่มาเลเซีย, อินโดนีเซีย, เอเชียใต้ จนถึงอิหร่าน ตลอดจนอนุทวีปอินเดีย
มาห์เซียร์เป็นปลาน้ำจืดขนาดใหญ่ มีรูปร่างคล้ายปลาคาร์ป เป็นปลาที่อาศัยอยู่รวมตัวกันเป็นฝูงขนาดใหญ่ มักพบอาศัยอยู่ในแหล่งน้ำที่ใสสะอาด มีปริมาณออกซิเจนละลายในน้ำสูง เช่น ลำธารหรือน้ำตกในป่าดิบชื้น หรือแม่น้ำขนาดใหญ่หลายสาย เช่น แม่น้ำสาละวิน, แม่น้ำเมย, แม่น้ำเพชรบุรี เป็นต้น
เป็นปลาที่นิยมตกเป็นเกมกีฬา และนิยมรับประทานเนื้อเป็นอาหารในบางชนิด และบางพื้นที่ แต่ขณะที่บางพื้นที่ในประเทศไทยมีความเชื่อว่า เมื่อรับประทานไปแล้วจะมีอาการมึนเมา หรือถึงขั้นเสียชีวิตได้ จึงเชื่อกันว่าเป็นปลาเจ้า แต่ความจริงแล้ว เกิดจากการที่ปลากินผลไม้พิษจำพวกลูกกระเบาหรือลูกลำโพงเข้าไปแล้วสะสมความเป็นพิษไว้ในตัวเหมือนกับกรณีของปลาบ้า เมื่อมีผู้รับประทานไปแล้วจะเกิดมีอาการมึนเมา
มาห์เซียร์ชนิดที่มีขนาดใหญ่ที่สุดคือปลาเวียนทอง ซึ่งมีสถิติบันทึกไว้ว่ายาวได้ถึง 2.75 เมตร (9 ฟุต) และมีน้ำหนักถึง 54 กิโลกรัม (119 ปอนด์) ถือว่าเป็นหนึ่งในปลาน้ำจืดที่มีขนาดใหญ่ที่สุดในโลกด้วย แต่ปัจจุบันนี้ก็หาตัวอย่างปลาที่มีขนาดใกล้เคียงขนาดนี้ได้ยากเต็มที
สำหรับมาห์เซียร์ มีชื่อเรียกหลากหลายในภาษาไทย เช่น "ปลาพลวง", "ปลาโพ", "ปลาเพง ", "ปลาจาด" , "ปลาพุง", "ปลายาด" , "ปลาคม", "ปลาเวียน", "ปลาเงียน" ในขณะที่ภาษามลายูจะเรียกว่า "อีกันเมเลาะ" หรือ "อีกันกือเลาะ" เป็นต้น
สกุล Neolissochilus
ประกอบด้วย:
แหล่งข้อมูลอื่น
মহাশোল Tor (poisson) Semah Pailgažvyniai കുയിൽ മീൻ Ikan Kelah pnb:معاشیر
อำเภอเมืองหนองคาย
เมืองหนองคาย  เป็นอำเภอหนึ่งของจังหวัดหนองคาย โดยถือเป็นศูนย์กลางทางราชการ เศรษฐกิจ การศึกษา สาธารณสุข และการคมนาคมของจังหวัด
ที่ตั้งและอาณาเขต
อำเภอเมืองหนองคายมีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอเมืองหนองคายแบ่งเขตการปกครองย่อยออกเป็น 16 ตำบล 181 หมู่บ้าน ได้แก่
การปกครองส่วนท้องถิ่น
ท้องที่อำเภอเมืองหนองคายประกอบด้วยองค์กรปกครองส่วนท้องถิ่นจำนวน 16 แห่ง ได้แก่
ทางถนน
จากกรุงเทพมหานคร ใช้ถนนพหลโยธินจนถึงจังหวัดสระบุรี บริเวณหลักกิโลเมตรที่ 107 แล้วแยกขวาเข้าถนนมิตรภาพ ผ่านจังหวัดนครราชสีมา จังหวัดขอนแก่น และจังหวัดอุดรธานี จนไปถึงตัวจังหวัดหนองคาย
สถานีขนส่งผู้โดยสารจังหวัดหนองคาย มีบริการรถโดยสารประจำทางทั้งรถโดยสารธรรมดาและปรับอากาศ ทั้งรถที่มาจากกรุงเทพฯ และจากหนองคายไปยังจังหวัดต่างๆ ผู้ให้บริการรถโดยสารที่สำคัญ อาทิ ชาญทัวร์, แอร์อุดร, เชิดชัยทัวร์, 407 พัฒนา, บุษราคัมทัวร์, รุ่งประเสริฐทัวร์, ชัยภูมิจงเจริญขนส่ง และนครชัยแอร์ นอกจากนี้ บริษัท ขนส่ง จำกัด ยังให้บริการรถโดยสารระหว่างประเทศอยู่สองเส้นทาง ดังนี้
ในปัจจุบัน อำเภอเมืองหนองคายมีสถานีขนส่งผู้โดยสารเทศบาลเมืองหนองคาย ซึ่งตั้งอยู่ที่ถนนประจักษ์ศิลปาคม ตำบลในเมือง ส่วนการขนส่งในตัวอำเภอ ประกอบไปด้วย รถสองแถวกับรถสามล้อเครื่อง (รถเหมา) ซึ่งคิดค่าโดยสารตามระยะทาง และแท็กซี่ ซึ่งคิดค่าโดยสารตามระยะทางบนมิเตอร์
ทางราง
การรถไฟแห่งประเทศไทยให้บริการขบวนรถไฟจากกรุงเทพฯ มายังสถานีรถไฟหนองคายทุกวัน โดยขบวนรถไฟที่มีศักย์สูงที่สุดคือรถด่วนพิเศษอีสานมรรคา ซึ่งเป็นรถไฟกลางคืนที่ให้บริการมาตั้งแต่เดือนธันวาคม พ.ศ. 2559 นอกจากนี้ยังมีขบวนรถไฟพิเศษข้ามประเทศ หนองคาย–ท่านาแล้ง
นริศร ทองธิราช
ประวัติ
ดร.นริศร ทองธิราช เกิดเมื่อวันที่ 18 พฤศจิกายน พ.ศ. 2503 เป็นบุตรของนายนิยุต และนางหนูไสย ทองธิราช เป็นหลานชายโดยสายเลือดของหลวงศรีสุราษฎร์ ทองธิราช สำเร็จการศึกษาระดับปริญญาตรี โท เอก สาขารัฐศาสตร์ การปกครอง มหาวิทยาลัยรามคำแหง ปริญญาโท MBA จากประเทศอเมริกา ปริญาเอกจากประเทศอินเดีย สมรสกับนางสุลักษณ์ (อดีต ส.อบจ.เขตอำเภอพรรณานิคม ) มีบุตร 3 คน
งานการเมือง
อดีตเป็นสมาชิกสภาองค์การบริหารส่วนจังหวัดสกลนคร และประธานสภาองค์การบริหารส่วนจังหวัดสกลนคร ตามลำดับ
พ.ศ. 2544 ได้รับเลือกตั้งเป็นสมาชิกสภาผู้แทนราษฎรเป็นครั้งแรก ในสังกัดพรรคชาติไทย โดยเอาชนะนายเฉลิมชาติ การุญ จากพรรคความหวังใหม่ แต่ในการเลือกตั้งปี พ.ศ. 2548 นายนริศรพ่ายให้กับนายเฉลิมชาติ ซึ่งย้ายไปสังกัดพรรคไทยรักไทย
ต่อมา พ.ศ. 2549 นายนริศรลงสมัคร และได้รับเลือกเป็นสมาชิกวุฒิสภาจังหวัดสกลนคร หลังการรัฐประหาร 19 กันยายน พ.ศ. 2549 นายนริศรลงสมัครสมาชิกสภาผู้แทนราษฎรอีกครั้ง สังกัดพรรครวมใจไทยชาติพัฒนา ได้คะแนนมาเป็นอันดับที่ 5 ของเขต (มี ส.ส.ได้ 3 คน) หลังจากนั้นนายนริศรจึงไปดำรงตำแหน่งรองนายกองค์การบริหารส่วนจังหวัดสกลนคร
พ.ศ. 2554 ได้รับการเลือกตั้งเป็นสมาชิกสภาผู้แทนราษฎรอีกครั้ง สังกัดพรรคเพื่อไทย ซึ่งในปี พ.ศ. 2556 เขาถูกกล่าวหาว่าเป็นผู้กดบัตรแสดงตนอิเล็กทรอนิกส์แทนสมาชิกสภาผู้แทนราษฎรคนอื่น ในการประชุมร่วมรัฐสภาเพื่อพิจารณาร่างแก้ไขรัฐธรรมนูญ
หลังรัฐประหารในประเทศไทย พ.ศ. 2557 วันที่ 8 กันยายน พ.ศ. 2559 คณะกรรมการป้องกันและปราบปรามการทุจริตแห่งชาติ มีมติให้ดำเนินคดีอาญาต่อเขา เนื่องจากไม่ตรวจทานร่างรัฐธรรมนูญ
วันที่ 4 พฤศจิกายน พ.ศ. 2559 สภานิติบัญญัติแห่งชาติลงมติถอดถอนเขาออกจากตำแหน่งส่งผลให้เขา ถูกห้ามดำรงตำแหน่งทางการเมืองและทางราชการ เป็นเวลา 5 ปี
วันที่ 14 สิงหาคม พ.ศ. 2562 ศาลฎีกาแผนกคดีอาญาของผู้ดำรงตำแหน่งทางการเมือง อัยการสูงสุดเป็นโจทก์ยื่นฟ้องนริศร เป็นจำเลย ในความผิดฐานเป็นเจ้าหน้าที่ของรัฐหรือเจ้าพนักงานของรัฐ ปฏิบัติหรือละเว้นการปฏิบัติอย่างใดในตำแหน่งหรือหน้าที่ฯ (คดีเสียบบัตรแทน) กระทั่งศาลมีคำพิพากษา ในเดือนกุมภาพันธ์ พ.ศ. 2566 ให้จำคุก 16 เดือน
สมาชิกสภาผู้แทนราษฎร
นริศร ทองธิราช ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ปิชิเลมู
ชายหาดของเมืองปิชิเลมูถือว่าเป็นหนึ่งในสถานที่ที่ดีที่สุดสำหรับการโต้คลื่น
พุทราจีน
พุทราจีน (jujube; พันธุ์ที่มีเปลือกสีน้ำตาลเข้มเรียก red date; Chinese date; ) ภาคอีสานเรียก บักทันหรือหมากกะทัน ภาคเหนือเรียกมะตัน มะตันหลวง นางต้มต้น ภาษาจีนเรียก เป้กเลี้ยบ อินเดียเรียก เบอร์ เป็นไม้ยืนต้นขนาดเล็ก ในวงศ์ Rhamnaceae เป็นไม้ยืนต้นมีหนาม มักมีเป็นคู่ โดยตรงทั้งสองอันหรือตรงอันหนึ่ง โค้งอันหนึ่ง ผลมีเมล็ดเดียว ผิวเรียบ ส่วนใหญ่ผลสุกจะเป็นสีเหลือง ยกเว้นบางพันธุ์ที่เป็นสีแดงเข้ม มีทั้งพันธุ์ผลเล็กและผลใหญ่
พุทราจีนมีถิ่นกำเนิดในประเทศจีนตอนเหนือ มีการบริโภคในประเทศจีนมาเมื่อ 4,000 ปีที่แล้ว ในอินเดียปลูกพุทรามาก่อนสมัยพุทธกาล ซึ่งมีกล่าวถึงในบันทึกของหลวงจีนยวนชางที่เดินทางไปอินเดียเมื่อราว พ.ศ. 1172 ในกรีกเป็นที่รู้จักตั้งแต่สมัยโฮเมอร์ โดยมีกล่าวถึงพุทราในโอดิสซี
พันธุ์พุทราจีน
พันธุ์พุทราจีนที่มีปลูกในประเทศไทยได้แก่
ศาสนาพุทธในเอเชียตะวันออกเฉียงใต้
ศาสนาพุทธในเอเชียตะวันออกเฉียงใต้ รวมนิกายหลัก ๆ ของศาสนาพุทธสองนิกาย: มหายานและเถรวาท ในอดีตเคยมีผู้นับถือศาสนาพุทธนิกายมหายานจำนวนมาก แต่ในปัจจุบันประเทศส่วนใหญ่นับถือนิกายเถรวาท ประเทศในเอเชียตะวันออกเฉียงใต้ที่มีผู้นับถือศาสนาพุทธนิกายเถรวาทเป็นส่วนใหญ่ คือประเทศไทย กัมพูชา ลาว และพม่า ทั้งหมดเป็นประเทศบนแผ่นดินใหญ่
ประเทศเวียดนามยังคงนับถือศาสนาพุทธแบบมหายานต่อไป เนื่องจากอิทธิพลของจีน ในอดีตประเทศอินโดนีเซียเคยนับถือศาสนาพุทธแบบมหายานมาตั้งแต่สมัยไศเลนทร์กับศรีวิชัย แต่ปัจจุบันผู้นับถือศาสนาพุทธนิกายมหายานส่วนใหญ่เป็นชาวจีนโพ้นทะเล เช่นเดียวกันกับสิงคโปร์และมาเลเซีย ศาสนาพุทธนิกายมหายานเป็นศาสนาหลักของชุมชนจีนในประเทศสิงคโปร์, มาเลเซีย, บรูไน และอินโดนีเซีย
ศาสนาพุทธตามประเทศ
ปัจจุบันมีผู้นับถือศาสนาพุทธในเอเชียตะวันออกเฉียงใต้ประมาณ 190–205 ล้านคน ทำให้เป็นศาสนาที่มีผู้นับถือมากเป็นอันดับ 2 ของภูมิภาค โดยเป็นรองแค่ศาสนาอิสลาม ประมาณร้อยละ 35 ถึง 38 ของผู้นับถือศาสนาพุทธทั่วโลกอยู่ในเอเชียตะวันออกเฉียงใต้ ต่อไปนี้คือรายชื่อประเทศในเอเชียตะวันออกเฉียงใต้เรียงตามผู้นับถือศาสนาพุทธมากไปหาน้อยตามร้อยละของจำนวนประชากร
ฮง ซู-ฮวัน
ฮง ซู-ฮวัน (홍수환; เกิด 26 พฤษภาคม พ.ศ. 2493) เป็นนักมวยสากลชาวเกาหลีใต้ สถิติการชก 50 ครั้ง ชนะ 41 (น็อค 14) เสมอ 4 แพ้ 5
ประวัติ
ซูเริ่มชกมวยสากลอาชีพเมื่อ พ.ศ. 2512 ได้ครองแชมป์ OPBF รุ่นแบนตัมเวทเมื่อ พ.ศ. 2515 ป้องกันตำแหน่งไว้ได้ 4 ครั้ง รวมทั้งชนะน็อค ถนอมจิต สุโขทัย ยก 8 จากนั้นได้ครองแชมป์โลกรุ่นแบนตัมเวท WBA ด้วยการชนะคะแนน อาร์โนลด์ เทเลอร์ (แอฟริกาใต้) เมื่อ พ.ศ. 2517 ป้องกันตำแหน่งได้ครั้งเดียวก็เสียแชมป์ให้อัลฟองโซ่ ซาโมร่า เมื่อ พ.ศ. 2518
หลังจากเสียแชมป์โลก ซูกลับมาครองแชมป์ OPBF อีกครั้งด้วยการชนะคะแนน เวนิส บ.ข.ส. เมื่อ พ.ศ. 2519 ต่อมาขึ้นชิงแชมป์โลกกับซาโมร่าเป็นการแก้มือแต่ก็เป็นฝ่ายพ่ายแพ้อีกครั้ง จากนั้นซูจึงเลื่อนรุ่นขึ้นไปชกในรุ่นจูเนียร์เฟเธอร์เวทและประสบความสำเร็จได้ครองแชมป์โลกรุ่นจูเนียร์เฟเธอร์เวท WBA เมื่อชิงแชมป์ที่ว่าง ชนะน็อค เฮกเตอร์ คาราสควิล (ปานามา) ยก 3 เมื่อ พ.ศ. 2520 ป้องกันตำแหน่งได้ครั้งเดียวก็เสียแชมป์ให้ริคาร์โด คาร์โดน่า เมื่อ พ.ศ. 2521 หลังจากเสียแชมป์ ซูหยุดชกไปหนึ่งปี กลับมาชกอีกครั้งใน พ.ศ. 2523 เสมอกับ ดอง ยุนยัม จากนั้นก็ประกาศแขวนนวมอย่างเป็นทางการ
นายกรัฐมนตรีสหราชอาณาจักร
นายกรัฐมนตรีสหราชอาณาจักร (Prime Minister of the United Kingdom) หรือเรียกอย่างเป็นทางการว่า นายกรัฐมนตรีแห่งสหราชอาณาจักรบริเตนใหญ่และไอร์แลนด์เหนือ เป็นตำแหน่งหัวหน้ารัฐบาลในสมเด็จพระเจ้าแผ่นดินแห่งสหราชอาณาจักร การกำหนดนโยบายและการบริหารราชการแผ่นดินต่าง ๆ ถือเป็นความรับผิดชอบของนายกรัฐมนตรีและคณะรัฐมนตรีต่อพระมหากษัตริย์ รัฐสภา พรรคการเมือง และโดยเฉพาะอย่างยิ่งต่อผู้มีสิทธิเลือกตั้ง ตำแหน่งนายกรัฐมนตรีถือเป็นหนึ่งในสี่อำมาตย์นายก ซึ่งหมายถึงผู้บริหารสูงสุดทั้งสี่ของรัฐบาล นายกรัฐมนตรีคนปัจจุบัน คือริชี ซูแน็ก หัวหน้าพรรคอนุรักษนิยม เนื่องจาก ลิซ ทรัสส์ได้ประกาศลาออกจากตำแหน่งหัวหน้าพรรคอนุรักษ์นิยมซึ่งเป็นพรรคการเมืองที่ครองเสียงข้างมากในสภาสามัญชน เมื่อวันที่ 20 ตุลาคม ค.ศ. 2022 ซึ่งส่งผลให้ทรัสส์ต้องยุติการดำรงตำแหน่งนายกรัฐมนตรี
คณะรัฐบาลสหราชอาณาจักรไม่ได้ดำรงอยู่ด้วยบทบัญญัติตามรัฐธรรมนูญหรือกฎหมายใด ๆ แต่ดำรงอยู่ด้วยธรรมเนียมประเพณีการปกครองที่มีมาช้านาน โดยกำหนดให้พระมหากษัตริย์จะต้องแต่งตั้งนายกรัฐมนตรีซึ่งเป็นบุคคลผู้สามารถทำให้สภาสามัญชนไว้วางใจในตัวเขาได้ บุคคลนั้นมักจะเป็นผู้นำพรรคหรือกลุ่มทางการเมืองซึ่งเป็นฝ่ายที่ครองเสียงจำนวนมากที่สุดในที่ประชุม ตำแหน่งนายกรัฐมนตรีเองก็ไม่ได้ถูกตั้งขึ้นมาโดยทันทีแต่เกิดจากพัฒนาการในอดีตที่ค่อย ๆ สะสมทีละเล็กน้อยในช่วงเวลาสามร้อยปี ไม่ว่าจะเป็นพัฒนาการทางกฎหมายที่สภาได้ตราขึ้นมากมายก็ดี พัฒนาการทางการเมืองก็ดี หรือตลอดจนเหตุร้ายต่าง ๆ ก็ดี โดยตำแหน่งนี้มีต้นกำเนิดครั้งแรกในช่วงข้อตกลงการปฏิวัติ (ค.ศ. 1688–1720) ซึ่งทำให้อำนาจสูงสุดถูกย้ายจากพระมหากษัตริย์มาที่สภา แม้ว่าในทางพฤตินัย พระมหากษัตริย์ยังทรงไว้ซึ่งอิทธิพลซึ่งฝังรากรึกอยู่กับกลุ่มอำนาจทางการเมือง แต่ในทางนิตินัยแล้ว นายกรัฐมนตรีคือหัวหน้ารัฐบาลตามกฎหมาย ฉะนั้นการที่พระมหากษัตริย์จะยังคงปกครองประเทศทางอ้อมได้ จึงต้องอาศัยการปกครองผ่านนายกรัฐมนตรีซึ่งสามารถชักจูงเสียงข้างมากในสภาได้
โดยตำแหน่งแล้ว นายกรัฐมนตรียังดำรงตำแหน่งอื่น ๆ ควบคู่กันอีก อาทิ ขุนคลังเอก, รัฐมนตรีกิจการพลเรือน และได้รับสิทธิพิเศษให้พำนักอยู่ในบ้านเลขที่ 10 ถนนดาวนิง ตลอดที่ดำรงตำแหน่ง นายกรัฐมนตรีไม่มีวาระการดำรงตำแหน่ง นายกรัฐมนตรีอาจเสนอชื่อสมาชิกสภาสามัญชนคนใดคนหนึ่งขึ้นเป็นนายกรัฐมนตรีคนใหม่แทนเมื่อใดก็ได้
อดีตนายกรัฐมนตรีที่มีชีวิตอยู่
ปัจจุบันมีอดีตนายกรัฐมนตรีสหราชอาณาจักรที่ยังมีชีวิตอยู่ ทั้งสิ้น 7 คน ดังรายนามด้านล่าง
ปังปอนด์
ปังปอนด์ เป็นชื่อชุดการ์ตูนไทยซึ่งเป็นผลงานของ ภักดี แสนทวีสุข (ต่าย ขายหัวเราะ) เดิมใช้ชื่อการ์ตูนชุดนี้ว่า ไอ้ตัวเล็ก เริ่มตีพิมพ์ครั้งแรกในนิตยสารมหาสนุกในเครือสำนักพิมพ์บรรลือสาส์น ตั้งแต่ปลายปี พ.ศ. 2532 ต่อมาจึงได้พิมพ์รวมเล่มในชื่อ "ไอ้ตัวเล็ก" โดยทยอยออกเป็นรายเดือน เริ่มตั้งแต่เดือนมกราคม พ.ศ. 2536 เป็นต้นมา ภายหลังได้มีการเปลี่ยนชื่อหัวหนังสือใหม่เป็น "ปังปอนด์" และมีคำว่า "ไอ้ตัวเล็ก" อยู่ข้างบน ตามชื่อตัวละครเอกของการ์ตูนชุดนี้ ต่อมา การ์ตูนเรื่องปังปอนด์ได้รับการดัดแปลงไปเป็นการ์ตูนแอนิเมชั่น 2 มิติ และ 3 มิติ ในปี พ.ศ. 2565 เพราะปัญหาเศรษฐกิจทางบรรลือสาสน์ได้ยกเลิกการวางจำหน่ายนิตยสารรายประจำในเครือทั้งหมดไปอย่างเงียบๆ รวมถึงนิตยสาร ปังปอนด์ ด้วย
ปังปอนด์ ดิ แอนิเมชั่น
ในเดือนสิงหาคม 2546 การ์ตูนปังปอนด์ เดอะซีรีส์ ในรูปแบบ 2 มิติ ออกมาสร้างเสียงหัวเราะให้กับผู้ชมอีกเช่นเคย พร้อมกับการเปิดตัวเพลงที่มีเนื้อหาสรรสร้างสังคม
ปังปอนด์ได้สร้างความสนุกสนานในรูปแบบกิจกรรมปรากฏอยู่ในสถานที่ต่าง ๆ เพื่อร่วมสร้างสีสัน และความสนุกสนานให้กับผู้ชม รวมถึงกิจกรรมเพื่ออนุรักษ์ค่านิยมของสังคมไทย เช่น การเข้าร่วมสืบทอดประเพณี ร่วมรดน้ำดำหัวศิลปินอาวุโส เนื่องในวันปีใหม่ไทย และในเดือนมีนาคม 2551 ดาราการ์ตูนปังปอนด์ ได้รับการแต่งตั้งจาก กระทรวงทรัพยากรธรรมชาติและสิ่งแวดล้อม ให้ดำรงตำแหน่ง “ยุวทูตลดโลกร้อน” ในการช่วยรณรงค์การแก้ไขปัญหาภาวะโลกร้อนไปสู่เด็กและเยาวชน
ด้วยความสำเร็จดังกล่าว วันนี้กองทัพสินค้าปังปอนด์จึงยังคงได้รับความนิยมจากเยาวชน จากกระแสการตอบรับการ์ตูนไทยของผู้ชมในเมืองไทย
ในเดือน กันยายน 2551 บริษัท เน็ท ลีดเดอร์ โฮลดิ้งส์ บริษัทที่ให้บริการทางด้านดิจิตอลมีเดีย ที่มีสำนักงานใหญ่อยู่ที่สิงคโปร์และมีเครือข่ายอยู่ในยุโรป, จีน สหรัฐอเมริกา, ออสเตรเลีย, อินโดนีเซีย, มาเลเซีย, ฟิลิปปินส์, สิงคโปร์ และไทย ร่วมสนับสนุนคาแรกเตอร์ไทยอย่าง “ปังปอนด์” ให้ไปแสดงผลงาน แอนิเมชั่นไทยสู่เอเชียแปซิฟิก
ในเดือน สิงหาคม 2552 ปังปอนด์ได้รับการแต่งตั้งให้เป็น “ยุวทูตวัยใส” เพื่อร่วมรณรงค์ลดการแพร่ระบาดของโรคไข้หวัดใหญ่สายพันธุ์ใหม่ 2009 ไปกับกรุงเทพมหานคร และสำนักงานกองทุนสนับสนุนการสร้างเสริมสุขภาพ (สสส.) เพื่อสร้างสุขอนามัยที่ดีให้แก่คนไทยในระยะยาว
การตอบรับ
ปังปอนด์ได้รับรางวัลการ์ตูนแอนิเมชั่นดีเด่น สำหรับเยาวชนจากสำนักงานส่งเสริมเยาวชนแห่งชาติ ประจำปี 2545-2546 และรางวัลผู้ทำคุณประโยชน์ต่อเยาวชนดีเด่น สาขาสื่อมวลชนเพื่อเด็กและเยาวชนที่ป้องกันปัญหาสังคม ประจำปี 2547 จากสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการ และผู้สูงอายุ กระทรวงพัฒนาสังคมและความมั่นคงของมนุษย์
ปังปอนด์เป็นตัวการ์ตูนไทยชุดแรก ที่ได้รับเลือกลงพิมพ์บนตราไปรษณียากร เนื่องในวันเด็กแห่งชาติ ประจำปี 2546 จากการที่ปังปอนด์ได้รับการแต่งตั้งจากกระทรวงศึกษาธิการ และกระทรวงการต่างประเทศให้ดำรงตำแหน่งเพื่อนยุวทูตความดี ตั้งแต่ปี 2546
ตัวละครปังปอนด์ ยังได้รับความนิยมที่ประเทศจีน และทางรัฐบาลจีนได้เลือกให้ตัวละครดังกล่าวเป็นสัญลักษณ์ของทูตทางวัฒนธรรม
พยัคฆ์โคตรเพชร
พยัคฆ์โคตรเพชร (After the Sunset) เป็นภาพยนตร์แอคชั่นสัญชาติอังกฤษ ที่ออกฉายในปี ค.ศ. 2004 นำแสดงโดย เพียร์ซ บรอสแนน, ซัลมา ฮาเยก, วูดดี ฮาร์เรลสัน, ดอน ชีเดิล
เนื้อเรื่องย่อ
เรื่องราวของการปฏิบัติการโจรกรรมเพื่อท้าทายเอฟบีไอเริ่มขึ้นเมื่อ แม็กซ์ เบอร์เด็ตต์ และ โลล่า ชิริลโล่ ตัดสินใจปล้นเป็นครั้งสุดท้าย แต่เจ้าหน้าที่ สแตน ลอยด์ กลับไม่ปล่อยให้ทั้งคู่ลอยนวลง่ายๆ เมื่อแผนล่าหัวขโมยคราวนี้มาเหนือชั้นกว่าที่คาดคิด ทุกอย่างติดเซ็นเซอร์รอบทิศบนเรือสำราญที่รอจังหวะให้ทั้งคู่มาติดกับ แสงวับๆ ของเพชรเม็ดงามยั่วขโมยอย่างมาก พวกเขาทั้งสองจะทำอย่างไร
กองร้อยปฏิบัติการพิเศษส่งทางอากาศ
กองร้อยปฏิบัติการพิเศษส่งทางอากาศ (, ASSC), มีชื่อหน่วยเป็นที่รู้จักอีกชื่อว่า กองร้อยปฏิบัติการพิเศษเหลียงชาน (涼山特勤隊) เป็นหน่วยรบพิเศษที่ขึ้นตรงต่อกองทัพบกสาธารณรัฐจีน (กองทัพบกไต้หวัน) มีฐานบัญชาการหน่วยตั้งอยู่ในเทศมณฑลผิงตง ประเทศไต้หวัน มีหน้าที่การปฏิบัติการเฉพาะกิจด้านคอมมานโด​ รวมถึงการจู่โจมเด็ดหัวในยามสงคราม
พ.ศ. 24
พุทธศักราช 24 ใกล้เคียงกับ ก่อน ค.ศ. 520
Lophogyne
Lophogyne เป็นสกุลของพืชดอกที่อยู่ในวงศ์ Podostemaceae.
มีถิ่นกำเนิดในทวีปอเมริกาใต้ตอนเหนือถึงบราซิล
สปีชีส์ในสกุล ได้แก่:
โพรโทแอกทิเนียม(V) ออกไซด์
โพรแทกทิเนียม(V) ออกไซด์ (Protactinium(V) oxide) เป็นสารประกอบเคมีที่มีสูตรว่า Pa2O5 เมื่อถูกรีดิวซ์โดยไฮโดรเจน จึงอยู่ในรูปแบบ PaO2.
ซอโฟคลีส
ซอโฟคลีส หรือ โซโฟคลีส (Sophocles; Σοφοκλῆς, โซโพแคลส, ; ราว 497/6 – 406/5 ก่อนค.ศ.) เป็นหนึ่งในสามนักเขียนบทละครและโศกนาฏกรรมชาวกรีกโบราณ (ร่วมกับเอสคิลัส และยูริพิดีส) ที่ยังมีผลงานหลงเหลือมาจนเดี๋ยวนี้ ซอโฟคลีสเริ่มเขียนบทละครหลังจากเอสคิลัสและมีผลงานทั้งหมดมากกว่า 120 เรื่อง แต่มีเพียงแค่ 7 เรื่องที่ตกทอดมาถึงปัจจุบันโดยสมบูรณ์ ได้แก่ อะแจ็กซ์, แอนทิกะนี, เหล่าสตรีชาวทราคิส, พระเจ้าอีดิปัส, อิเล็กตรา, ฟิล็อกเตตีส และ อีดิปัส ณ โคโลนัส
นวัตกรรมที่ซอโฟคลีสสร้างไว้แก่การละคร คือ การเพิ่มนักแสดงคนที่สามเข้ามาในฉาก และลดบทบาทของคอรัส หรือนักร้องประสานเสียงในฐานะผู้เสนอเค้าโครงเรื่องลง ทำให้ตัวละครมีการพัฒนามากและมีส่วนเกี่ยวข้องกับพล็อตเรื่องมากกว่าในสมัยของเอสคิลัส บทประพันธ์โศกนาฏกรรมที่มีชื่อเสียงที่สุดของซอโฟคลีส เป็นเรื่องเกี่ยวกับอีดิปัส และแอนทิกะนี - ซึ่งมักเรียกรวมกันว่า ละครเรื่องเมืองธีบส์ (Theban plays) แม้ว่าแต่ละเรื่องจะเป็นส่วนหนึ่งของละครจตุรภาค (tetralogy) ต่างเรื่องกัน และตอนอื่น ๆ ของละครชุดพวกนี้สาปสูญไปหมดแล้ว แอนทิกะนีเป็นบทละครที่มาร์ติน ไฮเด็กเกอร์ (Martin Heidegger) นักปรัชญาที่มีชื่อเสียงชาวเยอรมันยกย่องว่าเป็นตัวอย่างของงานกวีนิพนธ์ และนาฏกรรมบทละครที่มีความสมบูรณ์แบบในทางศิลปะที่สุด
การวิ่งคบเพลิงโอลิมปิกฤดูร้อน 2012
การจุดคบเพลิงโอลิมปิกฤดูร้อน 2012 เป็นการจุดคบเพลิงโอลิมปิกครั้งที่ 18 ที่ลอนดอน สหราชอาณาจักร
ปาตริก กูโตรเน
ปาตริก กูโตรเน (Patrick Cutrone; เกิด 3 มกราคม ค.ศ. 1998) เป็นนักฟุตบอลชาวอิตาลี ปัจจุบันเล่นในตำแหน่งกองหน้าตัวเป้าให้กับวุลเวอร์แฮมป์ตันวอนเดอเรอส์ และทีมชาติอิตาลี
เส้นทางอาชีพ
ปาตริก กูโตรเน เกิดที่เมืองโกโม และเริ่มเล่นฟุตบอลครั้งแรกเมื่ออายุ 5 ขวบ ให้กับทีมฟุตบอล Paradiense ซึ่งเป็นทีมสมัครเล่นห้าคน ต่อมาเมื่อเขาอายุ 8 ปี ได้เข้าร่วมทีมเยาวชนของเอซี มิลาน 11 ปีถัดมา เขาได้เลื่อนมาเล่นให้กับทีมรุ่นอายุไม่เกิน 19 ปี
ในเดือนมกราคม ค.ศ. 2017 กูโตรเนได้เลื่อนมาเล่นให้กับทีมชุดใหญ่ ต่อมาวันที่ 21 พฤษภาคม ค.ศ. 2017 เขาลงเล่นครั้งแรกในนัดที่มิลานเปิดบ้านชนะโบโลญญา 3–0 ในเซเรียอา โดยลงมาในฐานะตัวสำรอง นาทีที่ 85 และได้รับใบเหลืองในนัดนั้นด้วย
วันที่ 27 กรกฎาคม ค.ศ. 2017 เขาลงเล่นตัวจริงครั้งแรกในนัดที่มิลานบุกชนะ CSU Craiova สโมสรจากโรมาเนีย 1–0 ในการแข่งขันยูฟ่ายูโรปาลีก รอบคัดเลือกรอบสาม ต่อมาวันที่ 3 สิงหาคม ค.ศ. 2017 เขายิงประตูแรกให้กับมิลานในนัดที่เปิดบ้านชนะ CSU Craiova 2–0 ต่อมาวันที่ 20 สิงหาคม ค.ศ. 2017 เขาทำประตูแรกในเซเรียอา ในนัดเยือนที่ชนะโกรโตเน 0–3 ต่อมาวันที่ 24 สิงหาคม ค.ศ. 2017 เขายิงประตูชัยในนัดบุกชนะ Shkëndija 1–0 ในการแข่งขันยูโรปาลีกรอบเพลย์ออฟ และวันที่ 28 กันยายน เขายิงประตูชัยในนัดที่มิลานชนะ Rijeka 3–2 ในการแข่งขันยูโรปาลีก รอบแบ่งกลุ่ม ต่อมาเขาลงเล่นในฐานะตัวสำรองในการแข่งขันโกปปาอีตาเลีย นัดที่เปิดบ้านพบกับคู่ปรับร่วมเมืองอย่างอินเตอร์มิลาน เขายิงประตูชัยและเป็นประตูแรกของเขาใน Derby della Madonnina
วันที่ 28 มกราคม ค.ศ. 2018 กูโตรเนได้ยิงใส่ลาซีโอ แต่ไม่เป็นประตูเนื่องจากแฮนด์บอล อย่างไรก็ตาม เขาไม่ได้รับการลงโทษที่สั่งห้ามลงเล่น 2 นัด เนื่องจากเป็นการกระทำที่มิได้มีเจตนา
วันที่ 10 กุมภาพันธ์ ค.ศ. 2018 กูโตรเนยิงประตูในนัดบุกชนะสปาล 4–0 ทำให้เขากลายเป็นกองหน้าคนสำคัญของเอซี มิลาน
ทีมชาติ
กูโตรเนเล่นให้กับทีมชาติอิตาลีชุดเยาวชนตั้งแต่รุ่นอายุไม่เกิน 15-19 ปี เขาลงเล่น 57 นัด ยิงได้ 27 ประตู เขายังเป็นส่วนหนึ่งของชุดทีมชาติเข้าร่วมแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2015 และฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2016
เขาลงเล่นครั้งแรกให้กับทีมชาติรุ่นอายุไม่เกิน 21 ปี เมื่อวันที่ 1 กันยายน ค.ศ. 2017 ในนัดกระชับมิตรที่อิตาลีแพ้สเปน 3–0 สามวันถัดมา เขายิงประตูแรกในนัดที่ชนะสโลวีเนีย 4–1
วุฒิ ลิปตพัลลภ
ชีวิตและครอบครัว
จบการศึกษาชั้นมัธยมศึกษาปีที่ 3 ที่โรงเรียนอัสสัมชัญธนบุรี รุ่นที่ 9 จบการศึกษาชั้นมัธยมศึกษาปีที่ 6 ที่โรงเรียนเซนต์คาเบรียล จบการศึกษาปริญญาตรี วิทยาศาสตรบัณฑิต มหาวิทยาลัยเกษตรศาสตร์ ปีพ.ศ. 2522 และปริญญาศิลปศาสตรบัณฑิต (รัฐศาสตร์) มหาวิทยาลัยรามคำแหง ปีพ.ศ. 2531 จบปริญญาโท พัฒนบริหารศาสตรมหาบัณฑิต สถาบันบัณฑิตพัฒนบริหารศาสตร์ ปริญญาเอก Doctor of Education จาก Victoria University ประเทศออสเตรเลีย ปี 2552 และได้รับปริญญาศิลปศาสตรดุษฎีบัณฑิตกิตติมศักดิ์ สาขาอุตสาหกรรมการท่องเที่ยว จากมหาวิทยาลัยราชภัฏลำปาง
การรับราชการตำรวจ
พลตำรวจเอก วุฒิ เริ่มเข้ารับราชการปีพ.ศ. 2526 สังกัดกองกำลังพล เริ่มมีบทบาทในปีพ.ศ. 2542 ผู้บังคับการตำรวจท่องเที่ยว เคยดำรงตำแหน่งสำคัญ อาทิ ผู้บังคับการทะเบียนพล กองทะเบียนพล สำนักงานตำรวจแห่งชาติ, ผู้ช่วยผู้บัญชาการศึกษา กองบัญชาการศึกษา สำนักงานตำรวจแห่งชาติ, รองผู้บัญชาการสอบสวนกลาง, รองผู้บัญชาการตำรวจภูธรภาค 1, ผู้บัญชาการตำรวจปราบปรามยาเสพติด, ผู้บัญชาการสำนักงานตรวจคนเข้าเมือง, ผู้ช่วยผู้บัญชาการตำรวจแห่งชาติ, ที่ปรึกษาสัญญาบัตร 10 (ด้านความมั่นคงและกิจการพิเศษ) ก่อนที่จะได้รับโปรดเกล้าฯ พระราชทานยศพลตำรวจเอก ตั้งแต่วันที่ 18 พฤศจิกายน พ.ศ. 2554 และแต่งตั้งให้ดำรงตำแหน่ง รองผู้บัญชาการตำรวจแห่งชาติ ตั้งแต่วันที่ 1 ตุลาคม 2555
กีฬาฟันดาบในโอลิมปิกฤดูร้อน 1956
การแข่งขันฟันดาบในโอลิมปิกฤดูร้อน 1956 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 16 ที่เมลเบิร์น ประเทศออสเตรเลีย ระหว่างวันที่ พฤศจิกายน -  ธันวาคม พ.ศ. 2499 จัดขึ้นที่สนามซึ่งการแข่งขันกีฬาฟันดาบครั้งนี้มีการแข่งขันทั้งหมด 7 รายการ คือ ประเภททีมชาย 6 รายการ และประเภททีมหญิง 4 รายการ โดยมีนักกีฬาเข้าร่วมแข่งขัน 165 คน จาก 23 ประเทศ
วุฒิ ลิปตพัลลภ
ผู้ตรวจราชการพิเศษประจำสำนักนายกรัฐมนตรี
เมื่อวันที่ 27 กันยายน พ.ศ. 2559 พลเอกประยุทธ์ จันทร์โอชา ในฐานะหัวหน้าคณะรักษาความสงบแห่งชาติ ได้ออกคำสั่งให้ พลตำรวจเอก วุฒิ ลิปตพัลลภ พ้นจากตำแหน่งรองผู้บัญชาการตำรวจแห่งชาติ และให้โอนไปเป็นข้าราชการพลเรือนสามัญ ประเภทบริหารระดับสูง ดำรงตำแหน่ง ผู้ตรวจราชการพิเศษประจำสำนักนายกรัฐมนตรี ตามกรอบอัตรากำลังชั่วคราวเป็นกรณีพิเศษ โดยให้ขาดจากตำแหน่งหน้าที่และอัตราเงินเดือนเดิม โดยได้มีพระบรมราชโองการโปรดเกล้าฯ ให้ไปดำรงตำแหน่งผู้ตรวจราชการพิเศษประจำสำนักนายกรัฐมนตรี อย่างเป็นทางการเมื่อวันที่ 29 ธันวาคม พ.ศ. 2559
โรงพยาบาลอินทร์บุรี
โรงพยาบาลอินทร์บุรี เป็นโรงพยาบาลของรัฐขึ้นตรงต่อสำนักงานสาธารณสุขจังหวัดสิงห์บุรี สำนักงานปลัดกระทรวงสาธรณสุข กระทรวงสาธารณสุข  ประเภทโรงพยาบาลทั่วไปขนาด150 เตียง  ตั้งอยู่เลขที่ 37/7 หมู่ที่ 1 ตำบลทับยา  อำเภออินทร์บุรี  จังหวัดสิงห์บุรี   ริมฝั่งตะวันตกติดแม่น้ำเจ้าพระยา  ทิศเหนือห่างจาก พิพิธภัณฑ์สถานแห่งชาติอินทร์บุรี ประมาณ 1 กิโลเมตรและอยู่ห่างจากจังหวัดสิงห์บุรีไปทางทิศเหนือ 12 กิโลเมตร  โดยมีบริเวณพื้นที่ทั้งหมด 47 ไร่  ซึ่งเดิมเป็นวัดร้างชื่อ "วัดเชี่ยน" รวมกับที่ดินซึ่งประชาชนบริจาคเพิ่มเติม  ประชาชนทั่วไปจึงเรียกโรงพยาบาลนี้ว่า  "โรงพยาบาลวัดเชี่ยน" ภายใต้สโลแกน อบอุ่นดุจบ้านบริการเป็นเลิศ
ประวัติ
โรงพยาบาลอินทร์บุรี  จังหวัดสิงห์บุรี  มีกำเนิดจากดำริและการดำเนินการก่อสร้างของพระเทพสุทธิโมลี (ผึ่ง  บัวสรวง) อดีตเจ้าอาวาส วัดโบสถ์ พระอารามหลวง อำเภออินทร์บุรีและอดีตเจ้าคณะจังหวัดสิงห์บุรีฝ่ายธรรมยุติ  โดยหาทุนบริจาคจากประชาชนผู้มีจิตศรัทธาและได้ติดต่อกับกรมศาสนา กระทรวงศึกษาธิการขอเช่าที่ดินวัดเชี่ยน ซึ่งเป็นวัดร้างเพื่อใช้เป็นสถานที่ก่อสร้างโรงพยาบาล  ปี พ.ศ. 2496 ได้ติดต่อกับกระทรวงสาธารณสุขเพื่อขอสร้างเป็นโรงพยาบาลในปีต่อมา ปี พ.ศ. 2499 กระทรวงสาธารณสุขจึงได้อนุมัติสร้างให้เป็นสถานีอนามัยชั้น 1 เปิดดำเนินการเมื่อวันที่ 10 พฤศจิกายน 2500 สังกัดกรมอนามัย กระทรวงสาธารณสุข  มีนายแพทย์หาญ  พันธุ์ภู่ เป็นนายแพทย์ประจำ  ต่อมาปี พ.ศ. 2501 ได้รับงบประมาณจากกระทรวงสาธรณสุขก่อสร้างอาคารเพื่มเติม ได้แก่บ้านพักแพทย์  บ้านพักเจ้าหน้าที่อื่น ๆ โรงครัวและโรงซักฟอก วันที่ 22 มีนาคม 2502 จึงเปิดดำเนินการเป็นโรงพยาบาลในสังกัด กรมการแพทย์ กระทรวงสาธารณสุข  ดำเนินกิจการเรื่อยมาจนถึงปัจจุบัน
ตลอดระยะเวลา 60 ปีที่ผ่านมา โรงพยาบาลอินทร์บุรี  ได้รับการพัฒนาในทุก ๆ ด้านอย่างเป็นระบบและต่อเนื่องด้วยความสามารถของผู้อำนวยการโรงพยาบาลและด้วยความร่วมมือร่วมใจของบุคลากรทุกฝ่ายในโรงพยาบาล และด้วยความสนับสนุนของผู้มีจิตศรัทธาที่ได้ร่วมกันบริจาคทุนทรัพย์ ในการก่อสร้างอาคารต่าง ๆ ปัจจุบันโรงพยาบาลอินทร์บุรี  ยังคงมุ่งพัฒนาคุณภาพของโรงพยาบาลในทุก ๆ ด้าน  ให้สอดคล้องกับความต้องการของประชาชน โดยคำนึงถึงประสิทธิภาพและคุณภาพของการบริการ
การแบ่งส่วนราชการ
โรงพยาบาลอินทร์บุรี มีการแบ่งส่วนราชการ ดังต่อไปนี้
พ.ศ. 25
พุทธศักราช 25 ใกล้เคียงกับ ก่อน ค.ศ. 519
300 ขุนศึกพันธุ์สะท้านโลก
เนื้อเรื่อง
ดีลิออส ได้กล่าวเล่าเรื่องของกษัตริย์ลีโอไนดัสที่ได้รับการฝึกฝนวิชาศึกตั้งแต่ครั้งทรงพระเยาว์ กระทั่งยามขึ้นครองราชย์เป็นกษัตริย์แห่งสปาร์ตา ทางเปอร์เซียได้ส่งทูตมาเจรจาให้ยอมเป็นเมืองขึ้นแก่กษัตริย์เซอร์เซส แต่ลีโอไนดัสไม่ยอม และสังหารเหล่าผู้ส่งสารจากเปอร์เซียจนสิ้น เมื่อลีโอไนดัสเดินทางไปเยี่ยมนักบวชอีฟอร์ เพื่อขอคำทำนายและแจกแจงแผนการรบ โดยการบีบให้กองทัพเปอร์เซียนเดินทางผ่านช่องหุบเขา เพื่อจำกัดจำนวนของนักรบที่มีมากกว่าทางสปาร์ตา และผลักพวกเปอร์เซียนลงหน้าผาไป เหล่านักบวชอีฟอร์ปรึกษากับเทพยากรณ์ ได้รับคำแนะนำว่าสปาร์ตามิควรออกศึกโดยเด็ดขาด แต่ลีโอไนดัสเพิกเฉยและลากจากมา โดยหารู้ไม่ว่านักบวชอีฟอร์ได้รับสินบนจากนักการทูตของกษัตริย์เซอร์เซส
ลีโอไนดัสรวบรวมกองทัพทั้งสามร้อยนาย เดินทางไปร่วมกับนักรบชาวอาร์เคเดียและกรีกบางส่วน ร่วมกันสร้างกำแพงเพื่อต่อต้านการเดินทัพของชาวเปอร์เซีย ขณะเดียวกัน ลีโอไนดัสได้พบกับเอฟีอัลทีส นักรบสปาร์ตันที่มีรูปร่างพิกลพิการ ซึ่งตั้งใจจะร่วมศึกตามคำสั่งเสียของบิดามารดา แต่ด้วยความพิการของเอฟีอัลทีสเองทำให้กษัตริย์ปฏิเสธ
ในหุบเขาลานศึก ทัพของเปอร์เซียเข้าล้อมทัพสปาร์ตัน และบังคับให้ลีโอไนดัสยอมจำนนแก่เซอร์เซสเป็นครั้งสุดท้าย ลีโอไนดัสทิ้งเกราะและโล่ห์ คุกเข่าเหมือนจะยอมให้ แต่กลับสั่งให้ทหารนายหนึ่งโจมตีกลับทันที เห็นดังนั้น เซอร์เซสจึงโกรธจัดและสั่งให้สังหารทัพสปาร์ตันทันที ท่ามกลางห่าฝนลูกธนูที่รายล้อม ลีโอไนดัสคว้าทวนคู่กายขว้างไปเฉี่ยวแก้มของเซอร์เซสจนบาดเจ็บ และหลั่งเลือดตามที่เขาเคยลั่นวาจาไว้ ลีโอไนดัสรวมทั้งทหารสปาร์ตันทั้งสามร้อยนายถูกสังหารสิ้น
ดีลิออสสรุปเรื่องราวทั้งหมดซึ่งเกิดขึ้นหนึ่งปีก่อนหน้าให้ทหารแห่งกองทัพฟัง และประกาศก้องให้เหล่าทหารร่วมกันสรรเสริญวีรกรรมของสปาร์ตันทั้งสามร้อยนาย รวมทั้งเผยให้เห็นกองกำลังของสปาร์ตันที่บัดนี้มีถึงหมื่นนาย และทหารจากกรีกอีกกว่าสามหมื่น จะรวมพลังกันต่อต้านกองทัพเปอร์เซียแม้จะมีกำลังมากกว่าถึงสามเท่าก็ตาม ก่อนจะนำทัพเข้าปะทะกันเกิดเป็นสงครามแห่งทุ่งราบพลาเทียในเวลาต่อมา
ภาคต่อ
300 ขุนศึกพันธุ์สะท้านโลก มีภาคต่อคือ 300 มหาศึกกำเนิดอาณาจักร (300: Rise of an Empire) ออกฉายในสหรัฐอเมริกา วันที่ 7 มีนาคม พ.ศ. 2557
โพยม เสนีณรงค์ฤทธิ์
ท่านผู้หญิงโพยม เสนีณรงค์ฤทธิ์ อดีตนางกำนัลในสมเด็จพระนางเจ้ารำไพพรรณี พระบรมราชินี
ประวัติ
ท่านผู้หญิงโพยม เสนีณรงค์ฤทธิ์ สกุลเดิม "ณ นคร" เกิดเมื่อวันที่ 20 มีนาคม 2450 เป็นธิดาของ พลเอก เจ้าพระยาบดินทรเดชานุชิต (แย้ม ณ นคร) กับ คุณพริ้ง ณ นคร ขณะที่เรียนถึงชั้นมัธยม 8 โรงเรียนราชินี ได้รับพระมหากรุณาธิคุณจากพระบาทสมเด็จพระปกเกล้าเจ้าอยู่หัว รัชกาลที่ 7 ให้เข้ารับราชการในตำแหน่งนางพระกำนัล ในสมเด็จพระนางเจ้ารำไพพรรณี พระบรมราชินี จนได้รับพระมหากรุณาธิคุณพระราชทานเข็ม ป.ป.ร. และเข็มพระนามาภิไธย ร.พ. ประดับเพชรบนพื้นลงยาสีเขียวอ่อน (พระราชทานเฉพาะนางพระกำนัลเท่านั้น) และเหรียญรัตนาภรณ์ ป.ป.ร.๔
เมื่ออายุได้ 20 ปี กราบบังคมทูลลาออกมาเพื่อแต่งงาน กับ นายพันเอก พระยาเสนีณรงค์ฤทธิ์ (หม่อมหลวงเล็ก สนิทวงศ์) ซึ่งพระบาทสมเด็จพระปกเกล้าเจ้าอยู่หัว ได้ทรงพระกรุณาโปรดเกล้าฯ พระราชทานการสมรส ณ พระที่นั่งอัมพรสถาน โปรดเกล้าฯ พระราชทานเลี้ยงน้ำชาและของขวัญ อีกทั้ง พระราชทานเครื่องราชอิสริยาภรณ์จุลจอมเกล้าฝ่ายใน ณ พระที่นั่งไพศาลทักษิณ แต่งตั้งให้มีบรรดาศักดิ์และใช้คำนำหน้าชื่อว่า "คุณหญิง" และมีบุตรธิดา 5 คน
ในปี พ.ศ. 2476 เป็นช่วงเกิดเหตุการณ์กบฏบวรเดช นายพันเอก พระยาเสนีณรงค์ฤทธิ์ ถูกทหารดักจับตัวไป เพราะคิดว่าจะมีส่วนรู้เห็น แต่ก็ถูกปล่อยในที่สุด ในช่วงที่เกิดเหตุการณ์ไม่ปกติ คุณหญิงโพยมต้องเป็นหลักให้ครอบครัว ปรับตัวให้เป็นผู้หญิงแกร่งเพราะมีลูกเล็กๆ ในการอบรมเลี้ยงดูบุตรธิดาทั้ง 7 คน ให้เติบโตได้รับการศึกษา และเข้ารับราชการใต้เบื้องพระยุคลบาทในรัชกาล พระบาทสมเด็จพระมหาภูมิพลอดุลยเดชมหาราช บรมนาถบพิตร ได้แก่
กระทั่งในรัชสมัยของ พระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงพระกรุณาโปรดเกล้าฯ พระราชทานเครื่องราชอิสริยาภรณ์ตติยจุลจอมเกล้า ทุติยจุลจอมเกล้า และทุติยจุลจอมเกล้าวิเศษ แก่คุณหญิงโพยม เสนีณรงค์ฤทธิ์ ในปี พ.ศ. 2504 พ.ศ. 2528 และพ.ศ. 2533 ตามลำดับ และทรงพระกรุณาโปรดเกล้าฯ พระราชทานสมรสและพระราชทานนามแก่บุตร ธิดา และหลานๆ นับเป็นพระมหากรุณาธิคุณหาที่สุดมิได้
ในยามลูก ๆ มีหน้าที่การงานที่มั่นคง มีครอบครัวสมบูรณ์พร้อมกันแล้ว ท่านผู้หญิงโพยมก็หมดห่วง จึงใช้เวลาให้เป็นประโยชน์ในสิ่งที่ท่านรัก ไม่ว่าจะเป็นด้านการศึกษาประวัติศาสตร์ ศาสนา บริจาคเงินเพื่อองค์กรสงเคราะห์ต่าง ๆ เช่น สภากาชาด โรงพยาบาล โรงเรียน ตลอดจนซ่อมสร้างศาสนสถานและกิจกรรมเพื่อพระศาสนา กล่าวได้ว่าท่านผู้หญิงโพยม ใช้ชีวิตแบบ "พอเพียง" และเดินทางสายกลาง เป็นปกติตั้งแต่เด็กจนชรา เป็นผู้มีจิตใจเมตตา เป็นที่รักคนรอบข้างเป็นพรหมของบุตรและเป็น "ผู้ให้" โดยแท้
ท่านผู้หญิงโพยม เสนีณรงค์ฤทธิ์ ถึงอนิจกรรมในวันที่ 4 พฤษภาคม 2552 รวมสิริอายุ 102 ปี ด้วยอาการสงบ ในวาระสุดท้ายของชีวิต ยังได้รับพระมหากรุณาธิคุณจาก พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานน้ำหลวงอาบศพ และรับศพไว้ในพระบรมราชานุเคราะห์
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ พระบาทสมเด็จพระวชิรเกล้าเจ้าอยู่หัว เมื่อครั้งยังดำรงพระอิสริยยศเป็น สมเด็จพระบรมโอรสาธิราช สยามมกุฎราชกุมาร เสด็จพระราชดำเนินแทนพระองค์ ไปพระราชทานเพลิงศพ ท่านผู้หญิงโพยม เสนีณรงค์ฤทธิ์ ในวันที่ 15 สิงหาคม 2552 เวลา 15.30 น. ณ เมรุหลวงหน้าพลับพลาอิศริยาภรณ์ วัดเทพศิรินทราวาส
พ.ศ. 26
พุทธศักราช 26 ใกล้เคียงกับ ก่อน ค.ศ. 518
ท่าอากาศยานนานาชาติโอกแลนด์
ท่าอากาศยานนานาชาติโอกแลนด์ (Oakland International Airport) หรือ ท่าอากาศยานนานาชาติเมโทรโพลิแทนโอกแลนด์ ตั้งอยู่ที่อลาเมดาเคาน์ตี ในรัฐแคลิฟอร์เนีย สหรัฐอเมริกา อยู่ห่างจากตัวเมืองโอกแลนด์ไปทางใต้ประมาณ 6 กิโลเมตร (4 ไมล์) เป็นท่าอากาศยานหลักของเซาต์เวสต์แอร์ไลน์ และเป็นท่าอากาศยานสำคัญของสายการบินต้นทุนต่ำอย่างเอทีเอแอร์ไลน์ และเจ็ตบลูแอร์เวย์ นอกจากนี้โอกแลนด์ยังเป็นหนึ่งในสามท่าอากาศยานนานาชาติที่รองรับน่านฟ้าอ่าวซานฟรานซิสโก และเป็นท่าอากาศยานที่ช่วยระบายการจราจรทางอากาศจากท่าอากาศยานนานาชาติซานฟรานซิสโกอีกด้วย
พ.ศ. 27
พุทธศักราช 27 ใกล้เคียงกับ ก่อน คริสต์ศักราช 517
วัดวังแดง
วัดวังแดง ตั้งอยู่ที่ หมู่5 บ้านวังแดง ตำบลหาดงิ้ว อำเภอเมืองอุตรดิตถ์
พ.ศ. 29
พุทธศักราช 29 ใกล้เคียงกับ ก่อน ค.ศ. 515
Lomatogoniopsis
Lomatogoniopsis เป็นสกุลของพืชดอกที่อยู่ในวงศ์ Gentianaceae.
มีถิ่นกำเนิดอยู่ทางทิศตะวันออก หิมาลัย ถึงตะวันตกและตอนกลางตอนใต้ของประเทศจีน
สปีชีส์ในสกุล ได้แก่:
พ.ศ. 28
พุทธศักราช 28 ใกล้เคียงกับ ก่อน คริสต์ศักราช 516
โพรโทแอกทิเนียม(IV) ออกไซด์
โพรแทกทิเนียม(IV) ออกไซด์ (Protactinium(IV) oxide) เป็นสารประกอบเคมีที่มีสูตรว่า PaO2 ออกไซด์สีดำจะเกิดขึ้นจากการรีดิวซ์ Pa2O5 ด้วยไฮโดรเจน
Litogyne
Litogyne เป็นสกุลของพืชดอกที่อยู่ในวงศ์ Asteraceae มีเพียงสปีชีส์เดียวคือ Litogyne gariepina.
ป่าใบกว้างชื้นในเขตร้อนและกึ่งเขตร้อน
ป่าใบกว้างชื้นในเขตร้อนและกึ่งเขตร้อน (Tropical and subtropical moist broadleaf forests; TSMF) เป็นป่าเขตร้อนและกึ่งเขตร้อนซึ่งกำหนดโดยกองทุนสัตว์ป่าโลกสากล
Litogyne
ถิ่นกำเนิดคือเขตร้อนและแอฟริกาตอนใต้
เอซา อากิระ
เอซา อากิระ (เกิดวันที่ 3 มกราคม ค.ศ. 1986) เป็นนักแสดงหญิงภาพยนตร์ลามกชาวอเมริกันและเป็นผู้อำนาวยการสร้างภาพยนตร์สำหรับผู้ใหญ่อากิระได้ปรากฏในภาพยนตร์ลามกกว่า 505 เรื่องในช่วงเดือนพฤษภาคม ค.ศ. 2016 ในปี ค.ศ. 2013 เธอได้กลายเป็นชาวเอเชียคนที่สองที่ได้รับรางวัลชนะเลิศนักแสดงหญิงที่ยอดเยี่ยมแห่งปีของเอวีเอ็น
พ.ศ. 30
พุทธศักราช 30 ใกล้เคียงกับ ก่อน คริสต์ศักราช 514
พระธรรมราชาสัมพุทธเจ้า
อนาคตวงศ์ระบุว่า พระธรรมราชาสัมพุทธเจ้า (ธมฺมราชสมฺพุทฺธ) เป็นพระพุทธเจ้าในอนาคตถัดจากพระรามสัมพุทธเจ้า
หลังสิ้นศาสนาของพระศรีอริยเมตไตรยแล้ว แผ่นดินถูกทำลาย เกิดสุญกัปยาวนานถึงหนึ่งอสงไขย จากนั้นจะมีมัณฑกัปซึ่งมีพระพุทธเจ้า บังเกิดขึ้นมา 2 พระองค์ได้แก่ พระรามสัมพุทธเจ้า และพระธรรมราชาสัมพุทธเจ้า
พระธรรมราชาสัมพุทธเจ้านี้ก็คือพระเจ้าปเสนทิโกศลนั่นเอง โดยย้อนกลับไปในภัทรกัปนี้ในสมัยของพระโกนาคมนพุทธเจ้า พระเจ้าปเสนทิโกศล ได้เกิดเป็นมาณพชื่อว่า สุททมาณพ มีอาชีพขายดอกบัว โดยเก็บดอกบัวมาขายวันละ 2 ดอก
เช้าวันหนึ่ง สุททมาณพก็ทำการเก็บดอกบัว 2 ดอกมาขายตามปกติ พระโกนาคมพุทธเจ้าทรงบิณฑบาต ก็ทรงทราบด้วยพระญาณอันไม่มีเครื่องกั้นว่า มาณพหนุ่มคนนี้เป็น วงศ์แห่งพุทธเจ้า จึงทรงแย้มพระโอษฐ์ มาณพหนุ่มเห็นเช่นนั้นก็แปลกใจ จึงทูลถามว่า พระองค์ทอดพระเนตรและแย้มพระโอษฐ์เพราะเหตุใด พระโกนาคมพุทธเจ้า จึงตรัสว่าตัวท่านนี่แหละคือน้องของเราตถาคต มาณพหนุ่มได้ฟังเช่นนั้น ก็ยิ่งแปลกใจมากขึ้น ทูลถามว่า ข้าพระเจ้า เป็นน้องของท่านแต่เมื่อใด พระโกนาคมพุทธเจ้าจึงได้พยากรณ์ว่า ในมัณฑกัปป์หนึ่งท่านจะได้เป็นพระพุทธเจ้าพระองค์หนึ่งในอนาคตกาล พระนามว่าพระธรรมราชา
เมื่อสุททมาณพได้ยินเช่นนั้นจึงเกิดความปีติยินดี ได้ถวายดอกบัว 2 ดอกนั้นด้วยความเคารพ พระโกนาคมพุทธเจ้าได้แสดงพุทธปาฏิหาริย์ขึ้นนั่งบนดอกบัว ด้วยมาณพกลัวพระพุทธองค์ร้อน จึงได้ทำที่บังแดดด้วยผ้า 2 ผืนและไม้อ้อ 4 ลำ และได้ตั้งจิตอธิษฐานขอให้ได้เป็นพระสัมมาสัมพุทธเจ้า โดยพระพุทธองค์ได้ทรงนั่งอยู่บนดอกบัวนี้จนถึงเช้าวันรุ่งขึ้น
อานิสงค์การถวายดอกบัวนี้ เมื่อพระธรรมราชาสัมมาสัมพุทธเจ้าดำเนินไปทางใดจะมีดอกบัวเท่าจักรรถผุดขึ้นจากพื้นดินรองรับเสมอ และทุกอิริยาบถของพระองค์จะมีห้องแก้ว 7 ประการเพื่อบังแดดและน้ำค้างด้วยผลทานที่ท่านถวายผ้าบังแดดนั้นเอง
พระธรรมราชาสัมพุทธเจ้ามีพระชนมายุ 5 หมื่นปี
พ.ศ. 31
พุทธศักราช 31 ใกล้เคียงกับ ก่อน คริสต์ศักราช 513
พ.ศ. 32
พุทธศักราช 32 ใกล้เคียงกับ ก่อน คริสต์ศักราช 512
การทิ้งระเบิดที่สิงคโปร์ (ค.ศ. 1941)
การทิ้งระเบิดที่สิงคโปร์ เป็นการโจมตีในวันที่ 8 ธันวาคม ค.ศ. 1941 โดยเครื่องบินทิ้งระเบิดจี3เอ็ม เนลล์ 17 ลำของมิโฮโระแอร์กรุป (มอโฮโระไคงุงโคกูไต) ในกองทัพเรือจักรวรรดิญี่ปุ่น เริ่มบินจากถูเสิ่วหมตในอินโดจีนตอนใต้ การโจมตีเริ่มขึ้นในช่วงเวลาประมาณ 4:30 น. หลังกองทัพญี่ปุ่นขึ้นบกที่โกตาบารู มาลายาไปไม่นาน นี่เป็นช่วงแรกที่ประชากรสิงคโปร์รู้ว่ามีสงครามเกิดขึ้นในตะวันออกไกล
อาสนวิหารบาเยอ
อาสนวิหารบาเยอ (Cathédrale de Bayeux) หรือ อาสนวิหารแม่พระแห่งบาเยอ (Cathédrale Notre-Dame de Bayeux) เป็นอาสนวิหารโรมันคาทอลิก ประจำมุขมณฑลบาเยอ ตั้งอยู่ที่เมืองบาเยอในประเทศฝรั่งเศส สถาปัตยกรรมที่เห็นอยู่ในปัจจุบันเป็นแบบนอร์มัน-โรมาเนสก์ อาสนวิหารบาเยอมีฐานะเป็นอนุสาวรีย์แห่งชาติแห่งฝรั่งเศสด้วย
ที่ตั้งของอาสนวิหารเดิมเป็นเทวสถานโรมันโบราณ อาสนวิหารบาเยอที่ได้รับการเสกเป็นอาสนวิหารในปี ค.ศ. 1077 เฉพาะพระพักตร์ของวิลเลียม ดยุกแห่งนอร์ม็องดีและพระมหากษัตริย์อังกฤษ อาสนวิหารบาเยอเป็นสถานที่ที่ดยุกวิลเลียมแห่งนอร์ม็องดีบังคับให้ฮาโรลด์ กอดวินสันให้สัตยาบันที่นำไปสู่การพิชิตอังกฤษของชาวนอร์มัน
อาสนวิหารบาเยอได้รับการขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862
สหพันธ์ฟุตบอลซานมารีโน
สหพันธ์ฟุตบอลซานมารีโน (FSGC) (Federazione Sammarinese Giuoco Calcio) เป็นหน่วยงานบริหารฟุตบอลในประเทศซานมารีโน โดยทำหน้าที่ควบคุมลีกฟุตบอล (กัมโปนาโตซัมมาริเนเซ), ฟุตบอลคัพ (โกปปาติตาโน), ซูเปอร์คัพ (ซูแปร์โกปปาซัมมาริเนเซ) และฟุตบอลทีมชาติซานมารีโน สำนักงานใหญ่ของสหพันธ์ตั้งอยู่ที่นครซานมารีโน
พ.ศ. 34
พุทธศักราช 34 ใกล้เคียงกับ ก่อน คริสต์ศักราช 510
สหพันธ์ฟุตบอลซานมารีโน
สหพันธ์ฟุตบอลซานมารีโนมีส่วนช่วยในการสร้างสโมสรซานมารีโนกัลโช ซึ่งปัจจุบันลงแข่งขันในเซเรียดี ลีกฟุตบอลระดับที่ 4 ของอิตาลี
แซรอบ (จังหวัดอาเซอร์ไบจานตะวันออก)
แซรอบ เป็นเมืองและเมืองหลักในเทศมณฑลแซรอบ จังหวัดอาเซอร์ไบจานตะวันออก ประเทศอิหร่าน จากสำมะโน พ.ศ. 2549 เมืองนี้มีประชากร 42,057 คนใน 11,045 ครัวเรือน
แซรอบเป็นที่รู้จักจากพรม
กัญจน์ภัสสร สุริยาแสงเพ็ชร์
กัญจน์ภัสสร สุริยาแสงเพ็ชร์ (ชื่อเล่น อิ๊ก) เป็นทันตแพทย์และผู้ประกอบการด้านเทคโนโลยี และเป็นผู้ก่อตั้งแอพพลิเคชั่น Ooca หรืออูก้า แอพพลิเคชั่นเพื่อช่วยผู้ที่ปัญหาสุขภาพจิต เธอเป็นหนึ่งในสตรีผู้สร้างแรงบันดาลใจ 100 คนประจำปี 2018 ที่จัดโดยบีบีซี (BBC 100 Women 2018)
ประวัติ
ก่อนก่อตั้ง Ooca กัญจน์ภัสสรได้ทำงานเป็นทันตแพทย์ในกองทัพบกไทย
คณะทรัพยากรธรรมชาติและอุตสาหกรรมเกษตร มหาวิทยาลัยเกษตรศาสตร์
คณะทรัพยากรธรรมชาติและอุตสาหกรรมเกษตร มหาวิทยาลัยเกษตรศาสตร์ เป็นหน่วยงานระดับคณะตามประกาศสภามหาวิทยาลัยเกษตรศาสตร์ โดยไม่แบ่งส่วนราชการ ทำการสอนด้านทรัพยากรธรรมชาติ และด้านอุตสาหกรรมเกษตร
ประวัติ
เนื่องในวโรกาสที่พระบาทสมเด็จพระเจ้าอยู่หัวภูมิพลอดุลยเดช ทรงครองสิริราชสมบัติ เป็นปีที่ 50 กอปรกับเพื่อเป็นการสนองนโยบายของรัฐบาลในการขยายโอกาสทางการศึกษาไปสู่ภูมิภาคของประเทศในช่วงแผนพัฒนาเศรษฐกิจและสังคมแห่งชาติ ฉบับที่ 7 ( 2535-3539 ) และฉบับที่ 8 ( 2540-2544 ) มหาวิทยาลัยเกษตรศาสตร์ ร่วมกับทบวงมหาวิทยาลัยและหน่วยงานภาครัฐบาลและเอกชน ภายในจังหวัดสกลนคร จัดทำโครงการจัดตั้ง “ มหาวิทยาลัยเกษตรศาสตร์ วิทยาเขตเฉลิมพระเกียรติจังหวัดสกลนคร ” ขึ้นเป็นวิทยาเขตสารสนเทศ
ตามที่มหาวิทยาลัยเกษตรศาสตร์ได้ทำโครงการจัดตั้งวิทยาเขตเพื่อจัดการเรียนการสอนภาคตะวันออกเฉียงเหนือ โดยตั้งอยู่ที่สนามบินเก่า บ้านเชียงเครือ อยู่ห่างจากตัวจังหวัดประมาณ 19 กิโลเมตร ตามเส้นทางหมายเลข 22 (สกลนคร-นครพนม) บนเนื้อที่วิทยาเขต 4,000 ไร่ หนองหารน้อย 700 ไร่ เพื่อสนองนโยบายของรัฐบาล ในการกระจายโอกาสทางการศึกษาระดับอุดมศึกษาสู่ภูมิภาคของ ประเทศไทย และพัฒนาให้จังหวัดสกลนครเป็นศูนย์กลางด้าน การศึกษาของภูมิภาคตะวันออก เฉียงเหนือตอนบน โดยจัดให้มีคณะวิชาจัดการเรียนการสอนด้านอุตสาหกรรมการเกษตร และธรรมชาติสิ่งแวดล้อม อีกทั้งให้เป็นแหล่งศึกษา ค้นคว้าวิจัย การรวบรวมข้อมูลในการบริการวิชาการด้านเกษตร การอนุรักษ์ทรัพยากรธรรมชาติ และการท่องเที่ยวอย่างยั่งยืนในภูมิภาคอีสานตอนบน เพื่อพัฒนาให้ภูมิภาคแห่งนี้เป็นศูนย์กลางการพัฒนาการเกษตรครบวงจรที่ก้าวหน้า อุตสาหกรรมเกษตร และการอนุรักษ์สิ่งแวดล้อมของภูมิภาคอินโดจีน
คณะทรัพยากรธรรมชาติและอุตสาหกรรมเกษตรรับนิสิตและเปิดเรียน ณ วิทยาเขตเฉลิมพระเกียรติ จังหวัดสกลนคร เป็นครั้งแรก ในภาคต้น ของปีการศึกษา 2543-44 (KU60)
การจัดตั้งคณะทรัพยากรธรรมชาติและอุตสาหกรรมเกษตร เป็น 1 ใน 3 คณะที่ได้จัดตั้งตามประกาศสภามหาวิทยาลัยเกษตรศาสตร์ เมื่อวันที่ 8 มิถุนายน2543 (ตามประกาศสภามหาวิทยาลัยเกษตรศาสตร์ เรื่องการจัดตั้งคณะ สำนัก และ สำนักงานวิทยาเขต ที่จังหวัดสกลนคร ลงวันที่ 23 พฤษภาคม 2543)
หน่วยงาน
ภาควิชา สำนัก สถาบัน และศูนย์ ภายในคณะทรัพยากรธรรมชาติและอุตสาหกรรมเกษตร
ปราสาทโบเดียม
ปราสาทโบเดียม (Bodiam Castle) เป็นปราสาทที่ตั้งอยู่ที่โรเบิร์ตสบริดจ์ อีสต์ซัสเซกซ์ในสหราชอาณาจักร กล่าวกันว่าปราสาทโบเดียมเป็นตัวอย่างที่ดีที่สุดตัวอย่างหนึ่งของการสร้างปราสาทแบบมีคูล้อมรอบของสมัยปลายยุคกลาง แม้ว่าโบเดียมเป็นปราสาทขนาดเล็กที่ไม่ใหญ่พอที่จะเป็นที่พักของทหารเป็นจำนวนมากแต่ก็เหมาะสมกับการป้องกันตัวเองได้จากก่อความไม่สงบในท้องถิ่นหลังจากการปฏิวัติชาวนาในอังกฤษ หรือการรับรองพ่อค้าหรือบุคคลสำคัญจากต่างประเทศ
ปราสาทโบเดียมก่อสร้างเมื่อปี ค.ศ. 1385สำหรับเซอร์เอ็ดเวิร์ด ดาลิงริกก์ (Sir Edward Dalyngrigge) อดีตอัศวินในสมเด็จพระเจ้าเอ็ดเวิร์ดที่ 3 แห่งอังกฤษ ที่กล่าวกันว่าสร้างตามพระบรมราชโองการของสมเด็จพระเจ้าริชาร์ดที่ 2 ที่ทรงขอให้สร้างเพื่อเป็นการป้องกันบริเวณนั้นจากการรุกรานของฝรั่งเศส ภายในปี ค.ศ. 1434 หลานของริชาร์ดหลานของดาลิงริกก์ก็มาพำนักอยู่ที่ปราสาท จากการศึกษาเมื่อไม่นานมานี้ก็พบว่าการสร้างปราสาทเป็นการสร้างเพื่อเป็นการแสดงความมีหน้ามีตามากกว่าที่จะเป็นสิ่งก่อสร้างสำหรับการป้องกันการรุกรานจากศัตรูอย่างมีประสิทธิภาพตามที่เคยเชื่อกัน ข้อเสนอนี้มีหลักฐานประกอบเพราะกำแพงปราสาทโบเดียมมีความหนาเพียงสองสามฟุตซึ่งถือว่าบางเกินกว่าที่จะใช้ในการป้องกันอันตรายที่จริงจังได้
พ.ศ. 33
พุทธศักราช 33 ใกล้เคียงกับ ก่อน คริสต์ศักราช 511
เดอร์บัน
เดอร์บัน (Durban) (ซูลู: eThekwini) เป็นเมืองที่มีประชากรมากเป็นอันดับสองของประเทศแอฟริกาใต้ เป็นส่วนหนึ่งของเขตการปกครองมหานคร eThekwini เดอร์บันเป็นนครที่ใหญ่ที่สุดใน KwaZulu-Natal และมีท่าเรือที่จอแจที่สุดในทวีปแอฟริกา และด้วยอากาศแบบเขตร้อน (ซับทรอปิคอล) และหาดทรายต่าง ๆ ทำให้มันเป็นศูนย์กลางการท่องเที่ยวขนาดใหญ่อีกด้วย
จากการสำรวจเมื่อ พ.ศ. 2550 เมืองมีประชากรเกือบ 3.5 ล้านคน เดอร์บันมีพื้นที่แผ่นดิน 2,292 ตร.กม. ซึ่งโดยเปรียบเทียบแล้วใหญ่กว่าเมืองอื่น ๆ ในแอฟริกาใต้ ทำให้มันมีความหนาแน่นของประชากรต่ำ คือ 1,513 คน/ตร.กม.
พ.ศ. 36
พุทธศักราช 36 ใกล้เคียงกับ ก่อน ค.ศ. 508
ตี๋ ดอกสะเดา
ตี๋ ดอกสะเดา (เกิดเมื่อวันที่ 15 ธันวาคม พ.ศ. 2510) เป็นนักแสดงตลกชาวไทย
ประวัติ
ตี๋ ดอกสะเดา มีชื่อจริงว่า บุญทอง หาญจางสิทธิ์ เกิดเมื่อวันที่ 15 ธันวาคม พ.ศ. 2510 ที่อำเภอสังขละบุรี จังหวัดกาญจนบุรี เป็นลูกชายของนายออด กับนางสมบูรณ์ หาญจางสิทธิ์ มีพี่น้อง 2 คน จบการศึกษาระดับมัธยมศึกษาตอนต้น ที่โรงเรียนบริบูรณ์ศิลป์ศึกษา เข้าสู่วงการบันเทิงในขณะที่ยังอยู่ในช่วงวัยรุ่นอายุเพียง 16-17 ปี ประมาณปี 2528 ด้วยการเป็นคนติดตามเด๋อ ดอกสะเดา นักแสดงตลกที่มีชื่อเสียงหัวหน้าคณะเด๋อ ดอกสะเดา   ซึ่งขณะนั้นกำลังทำวงดนตรีลูกทุ่งอยู่ โดยเข้าไปอาศัยกินอยู่หลับนอนในบ้านของเด๋อเลย ด้วยความที่ชื่นชอบเด๋อเป็นการส่วนตัว จากการแนะนำของเอกพจน์ วงศ์นาค นักร้องลูกทุ่งชื่อดังที่รู้จักกันดีกับตี๋ จนเสมือนเป็นพี่น้องกัน
จนกระทั่งในปี 2540 ได้เล่นภาพยนตร์เรื่องแรก คือ ถ้าแน่จริงลองสิ และมีชื่อเสียงเป็นที่รู้จักโดยทั่วไป ในปี 2546 เมื่อได้เล่นละครโทรทัศน์แนวซิตคอมเรื่อง บางรักซอย 9 ทางช่อง 9 ในบทของ "แมน" คู่กับเหลือเฟือ มกจ๊ก ซึ่งเป็นตัวละครที่มีบุคลิกตรงข้ามกับ "ชัดเจน" ที่รับบทโดย ศักดิ์สิทธิ์ แท่งทอง
ชีวิตส่วนตัว ตี๋ สมรสแล้วกับบุคคลในวงการบันเทิง โดยภรรยาเป็นผู้ที่ติดต่อเบื้องหลัง ทั้งคู่มีบุตรชายด้วยกันทั้งหมด 1 คน และมีบุตรที่เกิดจากภรรรยาคนเก่าของตี๋อีก 1 คน และมีกิจการของตัวเอง คือ ไอศกรีมทอด
มหาวิทยาลัยมหาจุฬาลงกรณราชวิทยาลัย วิทยาเขตขอนแก่น
มหาวิทยาลัยมหาจุฬาลงกรณราชวิทยาลัย วิทยาเขตขอนแก่น เป็นวิทยาเขตในสังกัดมหาวิทยาลัยมหาจุฬาลงกรณราชวิทยาลัย เริ่มเปิดทำการสอนเมื่อปี พ.ศ. 2528 ตั้งอยู่ที่ตำบลโคกสี อำเภอเมืองขอนแก่น จังหวัดขอนแก่น
ประวัติวิทยาเขต
เมื่อ ปี พ.ศ. 2528 พระราชสารเวที (เหล่ว สุมโน) (สมณศักดิ์สุดท้ายที่ พระธรรมวิสุทธาจารย์) เจ้าอาวาสวัดธาตุ (พระอารามหลวง) และรองเจ้าคณะภาค 9 ในสมัยนั้น มีความดำริให้จัดตั้งมหาจุฬาลงกรณราชวิทยาลัย ในพระบรมราชูปถัมภ์ วิทยาเขตขอนแก่น เพื่อเป็นสถานศึกษาในระดับอุดมศึกษาสำหรับพระภิกษุสามเณรในจังหวัดขอนแก่น ในเขตปกครองคณะสงฆ์ภาค 9 และในภาคตะวันออกเฉียงเหนือ โดยความสนับสนุนของเจ้าประคุณสมเด็จพระพุฒาจารย์ (อาจ อาสภมหาเถร) นายกสภา มหาจุฬาลงกรณราชวิทยาลัยและพระเถรานุเถระทุกระดับในเขตปกครองคณะสงฆ์จังหวัด ขอนแก่น เมื่อทุกอย่างมีความพร้อมจึงเสนอเรื่องขออนุมัติการจัดตั้งไปยังมหาจุฬาลงกร ณราชวิทยาลัย และ มหาวิทยาลัยมหาจุฬาลงกรณราชวิทยาลัย ได้อนุมัติให้จัดตั้งวิทยาเขตขอนแก่นเมื่อวันที่ 3 ตุลาคม 2528 ตามหนังสือที่ ๗๑๔/๒๕๒๘ ลงวันที่ 12 ธันวาคม 2528 ซึ่งลงนามโดย พระมหานคร เขมปาลี (สมณศักดิ์สุดท้ายที่ พระราชรัตนโมลี) เลขาธิการมหาจุฬาลงกรณราชวิทยาลัย (ตำแหน่งในขณะนั้น) โดยใช้ชื่อเป็นทางการว่า “มหาจุฬาลงกรณราชวิทยาลัย ในพระบรมราชูปถัมภ์ วิทยาเขตขอนแก่น”
มหาจุฬาลงกรณราชวิทยาลัยมีคำสั่งที่ 8 ลงวันที่ 27 มีนาคม 2529 แต่งตั้งให้พระราชสารเวที เป็นผู้รักษาการตำแหน่งรองอธิการบดี และแต่งตั้งให้ พระมหาโสวิทย์ โกวิโท เป็นผู้รักษาการตำแหน่งคณบดีคณะพุทธศาสตร์ และมหาจุฬาลงกรณราชวิทยาลัย วิทยาเขตขอนแก่น ได้เปิดภาคการศึกษาครั้งแรกวันที่ 16 พฤษภาคม พ.ศ. 2529 ในคณะพุทธศาสตร์ สาขาวิชาเอกศาสนา มีนิสิตจำนวน 21 รูป และได้กำหนดเปิดป้ายมหาจุฬาลงกรณราชวิทยาลัย วิทยาเขตขอนแก่น เมื่อวันที่ 25 มิถุนายน 2530 โดยมี สมเด็จพระพุฒาจารย์ (อาจ อาสภมหาเถร) เป็นประธาน
ต่อมาเนื่องจากมีพระภิกษุ สามเณร คฤหัสถ์ ในท้องถิ่นและประเทศใกล้เคียง สนใจสมัครเข้าศึกษาเป็นจำนวนมาก อาคารเรียนที่มีอยู่เดิมที่วัดธาตุฯ ไม่เพียงพอต่อการจัดการเรียนการสอน พระครูสิริสารธรรม เจ้าคณะตำบลโคกสี จึงให้ใช้ที่ดินโคกสร้างหล่ม วัดป่าศรีเจริญธรรม เป็นที่ตั้งวิทยาเขตแห่งใหม่ ประกอบด้วย อาคารเรียน อาคารหอสมุดสารสนเทศ อาคารสถานีวิทยุกระจายเสียง และอาคารหอประชุม และเมื่อวันที่ 17 ธันวาคม 2550 สมเด็จพระเทพรัตนราชสุดาฯ สยามบรมราชกุมารี ทรงเปิดป้ายมหาวิทยาลัยมหาจุฬาลงกรณราชวิทยาลัย วิทยาเขตขอนแก่น ตำบลโคกสี อำเภอเมืองขอนแก่น จังหวัดขอนแก่น และทรงเปิดป้ายอาคารหอสมุดสารสนเทศ สมเด็จพระพุฒาจารย์ (เกี่ยว อุปเสณมหาเถร)
เมื่อวันที่ 1 พฤษภาคม ปีพุทธศักราช 2550 วิทยาเขตขอนแก่นได้ขยายที่ทำการจาก วัดธาตุ ตำบลเมืองเก่า อำเภอเมืองขอนแก่น จังหวัดขอนแก่น มาตั้งอยู่ ณ เลขที่ 30 หมู่ที่ ๑ ถนนขอนแก่น-น้ำพอง ตำบลลโคกสี อำเภอเมืองขอนแก่น จังหวัดขอนแก่น
กังหันลมวินด์มิลล์
กังหันลมวินด์มิลล์ มีหลายประเภท เช่น
ไฟเผาซินเอี๋ย
หลังจากพ่ายศึกทุ่งพกบ๋อง โจโฉสั่งทัพใหญ่ห้าสิบหมื่นแบ่งเป็นห้าสาย เลือกฤกษ์งามยามดีคิดจะสยบภาคใต้ ตอนนั้นเล่าเปียวตายแล้ว เล่าจ๋องภายใต้การกำกับของญาติฝ่ายมารดาลอบยกเมืองให้โจโฉ ทัพโจโฉไม่มีสิ่งใดขัดขวางรุดหน้าสู่ซินเอี๋ย (ในศึกครั้งนี้ขงเบ้งใช้ทั้งไฟและน้ำในกลศึก)
เหตุการณ์ที่เกิดขึ้น
โจหยิน โจหอง นำทหารเป็นทัพหน้าบุกมาซินเอี๋ยพบแต่เมืองว่างเปล่าจึงพักทัพลงทำอาหารในยามพลบค่ำ เกิดไฟไหม้ขึ้นสามด้านทางตะวันตก เหนือและใต้ ลมพัดแรงไฟลุกลามไปทั่ว โจหยินนำทหารลุยฝ่าควันไฟออกทางทิศตะวันออก ทหารเหยียบกันเองตายมากมายท่ามกลางความชุลมุน ออกประตูได้ไม่นานก็เจอกับหน่วยซุ่มโจมตีของจูล่งต้องหนีต่อไปถึงแม่น้ำไป๋เหอที่มีน้ำตื้นๆ ทหารจึงพากันวิ่งหนีแย่งกันลุยข้ามแม่น้ำ กวนอูอยู่ตอนบนได้ยินเสียงอื้ออึงจึงสั่งทำลายถุงทรายที่ขวางลำน้ำอยู่ปล่อยน้ำลงมาท่วมทัพโจตายมากมาย ผู้ที่หนีรอดขึ้นฝังได้ต้องไปเจอกับเตียวหุยที่คอยดักอยู่อีก โจหยินดิ้นรนหนีตายไปได้อย่างทุลักทุเล
แมงกานีส(II) ออกไซด์
แมงกานีส(II) ออกไซด์ (Manganese(II) oxide) เป็นสารประกอบอนินทรีย์ที่มีสูตรว่า MnO มีรูปแบบเป็นผลึกสีเขียวและไม่มีกลิ่น
พ.ศ. 37
พุทธศักราช 37 ใกล้เคียงกับ ก่อน ค.ศ. 507
จูเลีย แอนน์
จูเลีย แอนน์(เกิดวันที่ 8 ตุลาคม ค.ศ. 1969) เป็นนามแฝงของนักแสดงหญิงภาพยนตร์ลามกชาวอเมริกัน และนักระบำเปลื้องผ้า เธอเป็นสมาชิกของหอเกียรติคุณของรางวัลเอวีเอ็นและหอเกียรติคุณของรางวัล XRCO
แกรี สปีด
แกรี แอนดรูว์ สปีด, เอ็มบีอี (Gary Andrew Speed, MBE) (8 กันยายน ค.ศ. 1969 - 27 พฤศจิกายน ค.ศ. 2011) เป็นนักฟุตบอลและผู้จัดการทีมฟุตบอล ชาวเวลส์ เขาเป็นกัปตันฟุตบอลทีมชาติเวลส์ เขาเกษียณตัวจากทีมชาติในปี ค.ศ. 2004 และยังคงเป็นนักฟุตบอลชาวเวลส์ที่ลงแข่งขันมากที่สุด และเป็นอันดับ 2 ของทั้งหมด เขาลงแข่งขันทีมชาติชุดใหญ่ 85 นัดในระหว่างปี ค.ศ. 1990 ถึง 2004 โดยเล่นในตำแหน่งกองกลางตัวรุกด้านซ้าย
สปีดได้รับงานเป็นผู้จัดการทีมเชฟฟีลด์ยูไนเต็ดในปี ค.ศ. 2010 แต่ก็ออกจากสโมสรในอีกไม่กี่เดือน ในเดือนธันวาคม ค.ศ. 2010 และเป็นผู้จัดการทีมฟุตบอลทีมชาติเวลส์
สปีดเสียชีวิตเมื่อวันที่ 27 พฤศจิกายน ค.ศ. 2011 จากการแขวนคอตาย การตายของเขาถูกพูดถึงโดยเพื่อนนักฟุตบอลและบุคคลสาธารณะ เขาได้รับการกล่าวถึงในหน้าข่าวเกี่ยวกับการเสียชีวิต ในหนังสือพิมพ์ ดิอินดิเพนเดนท์ ว่า "เป็นหนึ่งในผู้จัดการทีมหนุ่มที่มีแววที่สุดในโลก"
อ้างอิง
19692011
ปลาเม็ดขนุน
ปลาเม็ดขนุน (Yellow goatfish; ) ปลาทะเลชนิดหนึ่ง ในวงศ์ปลาแพะ (Mullidae)
มีรูปร่างทรงกระสวย บริเวณเหนือเส้นข้างลำตัวมีแถบสีเหลืองพาดผ่าน แนวยาวของลำตัวตั้งแต่บริเวณหลังขอบตาไปจนถึงปลายหาง มีเกล็ดขนาดใหญ่ลักษณะเป็นแบบสากเล็กน้อย ส่วนหัวมีเกล็ด ใต้คางมีหนวด 1 คู่ ที่ไวต่อความรู้สึก ใช้สำหรับคุ้ยเขี่ยหาอาหารตามหน้าดิน เช่น พื้นทราย ซึ่งดูแล้วเหมือนหนวดเคราของแพะ ครีบต่าง ๆ มีสีเหลืองอ่อน ประกอบไปด้วย ครีบหลังแยกเป็น 2 ตอน ครีบอก ครีบท้อง ครีบก้น และมีครีบหางแบบเว้าลึก
มีขนาดความยาวโตเต็มที่ประมาณ 28 เซนติเมตร มีพฤติกรรมชอบอยู่รวมกันเป็นฝูง อาศัยบริเวณเหนือพื้นทรายและแนวปะการัง บริเวณมหาสมุทรอินเดียและ มหาสมุทรแอตแลนติก
จัดเป็นปลาเศรษฐกิจ ที่มีการจับเพื่อการประมง
ชานักคาแล
thumb|200px|ม้าไม้จากภาพยนตร์เรื่อง [[Troy (film)|Troy ที่เมืองชานักคาแล]] thumb|200px|สภาพเมืองชานักคาแล ชานักคาแล (Çanakkale) เป็นเมืองแห่งหนึ่งในประเทศตุรกี ตั้งอยู่ในจังหวัดชานักคาแล
ชานักคาแล เป็นเมืองที่ปัจจุบันเป็นเมืองท่องเที่ยวที่สำคัญของตุรกี มีความสำคัญทางประวัติศาสตร์ เดิมมีชื่อว่า โบกาซี (Bogazi) หรือ เฮลเลสปอนต์ (Hellespont) มีความยาว 65 กิโลเมตร ส่วนที่แคบที่สุดกว้าง 1.3 กิโลเมตร  เนื่องจากตั้งอยู่บนจุดแคบที่สุดของช่องแคบดาร์ดาแนลส์ ใกล้กับ แหลมเกลิโบลูของกรีซ บนฝั่งของ 2 ทะเลคือ ทะเลมาร์มารา และ ทะเลเอเจียน
ชานักคาแล อยู่ห่างจากกรุงอิสตันบูล เมืองหลวงของตุรกีด้วยการเดินทางทางรถยนต์ประมาณ 4 ชั่วโมง และนั่งเรือเฟอร์รี่ข้ามฟากไป ในอดีต เคยเป็นที่ตั้งของเมืองทรอย ที่ปรากฏในสงครามกรุงทรอย ปัจจุบัน มีซากของกำแพงเมืองที่เป็นหินหนาปรากฏอยู่ จึงเป็นสถานที่ท่องเที่ยวที่สำคัญ ซึ่งทางทีมงานสร้างภาพยนตร์เรื่อง Troy ในปี ค.ศ. 2004 ได้มอบม้าไม้ที่ใช้ในเรื่อง ให้แก่เมือง ซึ่งปัจจุบัน ได้ตั้งแสดงอยู่ และมีการผลิตเป็นของที่ระลึก
อีกทั้งในช่วงสงครามโลกครั้งที่หนึ่ง ในปี ค.ศ. 1915 ชานักคาแลเป็นสมรภูมิที่สำคัญในยุทธภูมิชานักคาแล เมื่อทางทัพผสมของฝ่ายสัมพันธมิตร ต้องการเดินทัพเรือผ่านเมืองนี้เพื่อเข้าสู่ทะเลดำเพื่อโจมตีรัสเซีย ทหารของฝ่ายตุรกี ซึ่งขณะนั้นเป็นจักรวรรดิออตโตมาน ได้ร่วมกันต่อสู้เพื่อยับยั้งจนได้รับชัยชนะในที่สุด มีผู้บาดเจ็บและเสียชีวิตจำนวนมาก นับเป็นประวัติศาสตร์ครั้งสำคัญครั้งหนึ่งของตุรกี ซึ่งในบรรดาทหารที่เข้าร่วมรบนั้น มี มุสตาฟา เคมาล หรือในเวลาต่อมา คือ อตาเติร์ก บิดาแห่งชาติตุรกี เข้าร่วมรบอยู่ด้วย ปัจจุบัน มีการสร้างอนุสาวรีย์และสุสานเพื่อรำลึกถึงผู้เสียชีวิตจำนวนมากในการต่อสู้ครั้งนี้